b"\n_START_ARTICLE_\nGunnar Hellstr\xc3\xb6m\n_START_SECTION_\nBiografi\n_START_PARAGRAPH_\nHellstr\xc3\xb8m tok dramatimer hos Ingrid Luterkort i 1947 og deretter hos G\xc3\xb6sta Terserus og kom til slutt inn p\xc3\xa5 Dramatens elevskole i 1952. Den unge Hellstr\xc3\xb6m fikk arbeide under noen av datidens store regiss\xc3\xb8rer, blant annet Alf Sj\xc3\xb6berg og Hampe Fustman. Tidlige roller var som Tybalt i Romeo og Julie p\xc3\xa5 Dramaten i 1953 og som frikirkepredikanten Simon Angus i filmen Simon syndaren i 1954. Den filmen regisserte han selv, og det samme gjorde han med Nattbarn i 1956 og Synn\xc3\xb6ve Solbacken i 1957._NEWLINE_Hans st\xc3\xb8rste suksess som filmregiss\xc3\xb8r hadde Hellstr\xc3\xb6m med Chans i 1962, som var basert p\xc3\xa5 Birgitta Stenbergs roman med samme navn. Han spilte ogs\xc3\xa5 teater. Blant forestillingene kan nevnes Agatha Christie s R\xc3\xa5ttf\xc3\xa4llan p\xc3\xa5 Lorensbergsteatern i 1959 og Tennessee Williams' Ungdomens ljuva f\xc3\xa5gel p\xc3\xa5 Vasateatern samme \xc3\xa5r._NEWLINE_Fra tidlig p\xc3\xa5 1960-tallet jobbet han som skuespiller og regiss\xc3\xb8r i Hollywood. Han regisserte avsnitt i de popul\xc3\xa6re western-seriene Kruttr\xc3\xb8yk, Bonanza, Familien Macahan og The Wild Wild West. Mellom 1979 og 1983 regisserte han et par episoder av TV-serien  Dallas og spilte en rolle i noen avsnitt i 1989._NEWLINE_Gunnar Hellstr\xc3\xb6m gjestespilte dessuten i den amerikanske krigsserien Combat!_NEWLINE_Han ble kanskje mest kjent for sine svenske filmer om Raskenstam  (1983) og Zorn (1994), hvor han spilte tittelrollen som sol-og-v\xc3\xa5r-mannen Raskenstam mot blant annet Agnetha F\xc3\xa4ltskog. Zorn ble Gunnar Hellstr\xc3\xb6ms siste store filmprosjekt."